
Latvijas Republika
TALSU NOVADA PAŠVALDĪBA
CENTRĀLĀ PĀRVALDE
Nodokļu maksātāja reģistrācijas Nr.90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv
IEPIRKUMU KOMISIJA
Talsos

2024. gada 11. aprīlī
Ieinteresētajiem piegādātājiem

Publisko iepirkumu likuma 9. panta kārtībā veiktā iepirkuma
“Talsu novada pašvaldības īpašumu apdrošināšana”,
[bookmark: _GoBack]identifikācijas Nr. TNP 2024/24

IEINTERESĒTĀ PIEGĀDĀTĀJA JAUTĀJUMI UN TALSU NOVADA PAŠVALDĪBAS IEPIRKUMU KOMISIJAS ATBILDES

Talsu novada pašvaldības Iepirkumu komisija (turpmāk – Komisija) sniedz atbildes uz ieinteresētā piegādātāja (turpmāk – Pretendents) iesniegtajiem jautājumiem par iepirkumu “Talsu novada pašvaldības īpašumu apdrošināšana”, identifikācijas Nr. TNP 2024/24 (turpmāk – Iepirkums):

Jautājums Nr. 1: 
Kāda ir kopējā pilnā ĒKU ATJAUNOŠANAS VĒRTĪBA / SUMMA (pa visiem īpašumiem, pagastiem)?
Atbilde: 
Komisija informē, ka Pretendentam pašam nepieciešamības gadījumā ir iespējams aprēķināt kopējo ēku atjaunošanas vērtību, ņemot vērā 3. pielikumā “Nekustamo īpašumu saraksts” norādītās atjaunošanas vērtības katram nekustamajam īpašumam. 

Jautājums Nr. 2: 
Kāda ir kopējā pilnā IEKĀRTU/MANTAS ATJAUNOŠANAS VĒRTĪBA / SUMMA (pa visiem īpašumiem, pagastiem)?
Informēju, ka automašīnas būtu jāskaita laukā no saraksta, tās nedrošina ar komercīpašuma polisēm.
Atbilde: 
Komisija informē, ka sadaļai “Transportlīdzekļi” ar atlikušo vērtību uz 2024. gada 1. janvāri ir informatīva nozīme. Automašīnas šā Iepirkuma ietvaros nav paredzēts apdrošināt. 
Kopējā iekārtu un mantas atjaunošanas vērtība ir 99 948 176,18 euro. 





Jautājums Nr. 3: 
Vai mākslas "oriģināldarbi"-em būs/ir pieejams vērtējums?
Atbilde: 
Komisija informē, ka mākslas "oriģināldarbiem" vērtējums nav veikts un šobrīd arī nav plānots to veikt. Apdrošināšana tiek prasīta atbilstoši bilances vērtībai.

Jautājums Nr. 4: 
Lūgums iesūtīt zaudējumu gadījumu vēsturi par pēdējiem 3 gadiem, paldies! 
Atbilde: 
2021.
	Objekts
	Izmaksātā summa
	Apraksts

	Vairāki objekti, nav pieejama precīza informācija
	23 670,00
	Dabas stihijas un inženierkomunikāciju bojājumi


	2021. gādā kopā (euro):
	23 670,00
	



2022.
	Objekts
	Izmaksātā summa
	Apraksts

	Talsu Galvenā bibliotēka, Brīvības iela 17A
	3758,62
	Pagrabā plīsusi kanalizācijas truba kā rezultātā bojāti mobilie arhīva plaukti.

	Skolas iela 1, Pastende, Ģibuļu pag., Talsu nov.
	187,90
	Bojāts īpašums - sakarā ar lielo sniegu uz jumta izveidojusies ledus kārta, kā rezultātā bojāts jumta segums caur kuru mācību kabineta griestos tek ūdens.


	Ēka - Ēku grupa, Kārļa Mīlenbaha iela 30, Talsi
	1 116,72
	Šķidruma noplūde – 1. stāvā mācību klasē applūduši griesti, bojāti apgaismojuma ķermeņi un appludināta grīda.

	Ēka - Ēku grupa, Pastnieki-Kolkas Lībiešu saieta nams, Kolka, Kolkas pag., Talsu nov.
	184,71
	Bojāts īpašums – vējtvera iekšējā stiklā (labā pusē lejā pie ieejas durvīm) stiklā izsists robs (caurums).


	Talsu novads, Roja, Ostas iela, virzienā uz Rojas estrādes teritoriju., Latvija
	952,27
	Iebraucot Rojas estrādes teritorijā, neaprēķināja vārtu pārsedzes augstumu, kā rezultātā bojāja to.

	Laucienes PII “Bitīte”, Lauciene, Laucienes pag., Talsu nov.
	6 069,93
	Plīsusi dvieļu žāvētāja caurule.

	Rojas Jūras zvejniecības muzejs,
Selgas iela 33, Roja, Rojas pag. Talsu nov.
	500,00
	Pēc lietus sācis tecēt jumts.   

	Stabu iela 7, Talsi, Talsu nov.
	2 379,25
	Šķidruma noplūde - pamanīts jumta bojājums, nolūzis ruberoīds.

	“Pagastmāja”, Mundigciems, Lībagu pag., Talsu nov.
	651,25
	Vētras rezultātā bojāts īpašums, pagastmājai tika norauts metāla jumta parapets.


	Lībagy sakumaskol, Lībagu pag., Talsu nov.
	1 063,50
	Vētras rezultātā bojāts īpašums, tika norauts jumts


	2022. gādā kopā (euro):
	16 864,15
	





2023.
	Objekts
	Izmaksātā summa
	Apraksts

	Talsu 2. vidusskola, K. Mīlenbaha iela 32, Talsi
	4706,55
	Šķidruma noplūde, pilsētā nosprostojās kanalizācija, kā rezultātā kanalizācijas ūdeņi ieplūda skolā 3-5 cm augstumā, bojājot septiņas telpas - virtuves bloku, divas ēdamzāles, noliktavas, bojātas mēbeles, grīdas segums, durvju ailas, sienas, grīdas, kājlīstes. 

	Laucienes pansionāts, “Pansionāts”, Lauciene, Laucienes pag., Talsu nov.
	3 279,97
	Ugunsgrēks. Iespējams smēķēšana gultā, negadījuma apstākļi tiek noskaidroti kriminālprocesa ietvaros.

	Laucienes PII “Bitīte”, Lauciene, Laucienes pag., Talsu nov.
	510,00
	Šķidruma noplūde no jumta sakarā ar spēcīgu lietu un krusu.


	Laucienes pansionāts, “Pansionāts”, Lauciene, Laucienes pag., Talsu nov.
	2336,14
	Zibens spēriena rezultātā tika bojāts automātiskais ugunsgrēka sistēmas vadības bloks, frekvenču pārveidotājs, spiedienu devēji.

	“Pagastmāja”, Vandzene, Vandzes pag., Talsu nov.
	273,83
	Aiz reģipša sienas plīsa apkures caurule, kā rezultātā tika appludināta grīda vienā telpā. 

	“Laucienes pamatskola”, Lauciene, Laucienes pag., Talsu nov. 
	7133,06
	Karstā ūdens caurules plīsums. Skolas divstāvu ēkā tika nopludināts otrā stāva kabinets, pirmā stāva ēdamzāle, bojātas griezta plāksnes, sienas. 

	Talsu PII “Pīlādzītis”, 1. maija iela 28, Talsi, Talsu nov. 
	500,00
	Ūdens uzkrāšanos uz jumta lielos apjomos veicināja aizsprostojums lietus ūdens novadīšanas sistēmas sateknē. Jumta segums – kausējamais bitumena ruļļu materiāls šuvēs un pie ventilāciju šahtu savienojumiem nav izturējis šādu ūdens apjomu daudzumu uzkrāšanos kā rezultātā notika caurtecēšana.

	Kolkas Tautas nams, “Tautas nams”, Kolka, Talsu nov.
	1213,84
	​Šķidruma noplūde, naktī otrā stāvā plīsa auksta ūdens filtrs, salietā pirmā stāvā mazās zāles virtuve sienas, piekaramie griesti, grīda. Bojāta sadzīves tehnika.

	2023. gādā kopā (euro):
	19 953,39
	




Jautājums Nr. 5: 
Kāda ir plānotā "maksimālā" iepirkuma summa
Atbilde:
Komisija informē, ka atbilstoši Iepirkuma nolikuma 2.3. punktam paredzamā līgumcena netiek publiskota. 

Jautājums Nr. 6: 
Vai iepirkumā tiek piesaistīts brokeris/starpnieks?
Atbilde: 
Komisija informē, ka Talsu novada pašvaldība ir noslēgusi pakalpojuma līgumu ar EURORISK SIA, reģistrācijas Nr. 40003847886, kura ietvaros atbilstoši Komisijas pieprasījumiem un vajadzībām tiek sniegtas konsultācijas apdrošināšanas jautājumos.
Iepirkumu dokumentācijas izstrādes posmā brokeris nav piesaistīts. 

Jautājums Nr. 7: Lūdzu norādīt zaudējumu statistiku par pēdējiem trim gadiem, norādot zaudējuma cēloni, vietu, bojājuma novēršanas izmaksas. 
Atbilde:
Lūdzu skatīt atbildi uz 4. jautājumu. 

Jautājums Nr. 8: https://www.lsm.lv/raksts/zinas/latvija/12.07.2023-ugunsgreka-pansionata-lauciene-boja-gajis-viens-no-iemitniekiem.a516209/ Lūgums sniegt informāciju arī par šo gadījumu – vai tika noskaidrots cēlonis, kāds bija zaudējums un cik liela izmaksātā atlīdzība. 
Atbilde:
Komisija informē, ka negadījuma apstākļi šobrīd joprojām tiek skaidroti kriminālprocesa ietvaros. Cēlonis ugunsgrēkam iespējams ir smēķēšana gultā. Zaudējuma apmērs un izmaksāta atlīdzība ir 3279,97 euro. 

Jautājums Nr. 9: Lūdzu iesūtīt zaudējuma statistiku par pēdējiem 5 gadiem.
Atbilde: Komisija informē, ka Talsu novada pašvaldības rīcībā nav zaudējumu statistika par pēdējiem 5 gadiem. Lūdzu skatīt atbildi uz 4. jautājumu, kurā norādīta zaudējumu statistika par 2021., 2022., un 2023. gadu. 

Komisijas priekšsēdētājs	                         (paraksts)*		          	D. Pētersons

*ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Pētersons 25633412
daniels.petersons@talsi.lv

